Gum Tree Glen | LekkeSlaap
Gum Tree Glen: Hooffoto's
Adres: D22 Curry's Post-pad, Howick, 3290, KwaZulu-Natal
Gum Tree Glen is 2 selfsorg-eenhede in KwaZulu-Natal se pragtige Middellande, net 'n klipgooi vanaf Curry's Post en 10 minute se ry vanaf Howick met sy pragtige waterval en inkopieplekke. Dié eenheid kyk uit oor die majestueuse Karkloofvallei.
Gum Tree Glen word omring deur plase, bome en lowerryke velde en bied slaapplek op 'n koningingrootte-bed en 'n slaapbank in selfsorg-ateljee. Die kombuisie is toegerus met 'n stoof, yskas en mikrogolf, en daar is 'n TV met sekere DStv-kanale. Die badkamer het 'n stort. En parkeerplek is beskikbaar op die perseel.
Wrinkly Tin Cottage is 'n bekoorlike huisie van hout en yster met hotelgehaltelinne en beddens, 'n toegeruste kombuis en 'n pragtige uitsig oor die golwende heuwels van die Karkloofvallei. Die kothuis het 2 slaapkamers en 2 badkamers en het 'n koningingrootte-bed, 2 enkelbeddens en 'n slaapbank.
Wild is volop in die omgewing. Kyk uit vir die duikers en ribbokke, hou jou ore oop vir die visarend se kenmerkende roep, en gaan soek die dassies in die nabygeleë woude. Die pragtige Sakabula Gholfbaan met sy 18 putjies is lekker naby en gholfspelers kan gerus ook 'n draai gaan maak by Bosch Hoek Gholfbaan. Altwee gholfbane is puik.
Gum Tree Glen se ligging is puik ten opsigte van al die trou-venues in die omgewing, soos Old Halliwell en Cranford Country Lodge. Bring gerus jou fiets en jou stapskoene saam en verken die Meander. Piggy Wiggly met sy mini-treinritte is ideaal vir gesinne. Maak gerus ook 'n draai by die Zipline en Karkloof Canopy Tours. Gum Tree Glen is net 10 minute vanaf Midmardam.
4.7 uit 5van 45 resensies vir Gum Tree Glen
D22 Curry's Post-pad, Howick, 3290, KwaZulu-Natal
Gaste dink Gum Tree Glen het 'n baie goeie ligging
https://travelground.imgix.net/AAEAAQAAAAAAAAAAAAAAJGE1NjM1NWY2LTJjNmQtNDk2Ny04ODU2LWI0YjE5MTgwNzYzOA?w=1440&h=960&fit=crop&auto=format Vanaf R690 per nag (vir 2 persone) 45 5 1 5 D22 Curry's Post Road Howick 3290 KwaZulu-Natal 086 999 0018 14:00-19:00 10:00 -29.385843144802 30.195648778717